Big Green EGGisi lämpötilan määrittelee hiilten saaman hapen määrä. Mitä enemmän happea hiilet saavat, sitä kuumempana ne palavat ja lämpötila nousee. Rajoittamalla hapen määrää EGGissä, lämpötila laskee. Tämä säätöprosessi on kahden osan yhteistyötä, pohjan ilmansäädin ja yläosan rEGGulator toimivat yhteistyössä. Ilmansäätimen avulla määrittelet suurpiirteisesti hapen määrän, ja rEGGulatorin avulla säädät lämpötilaa tarkasti.
Varmista aina ennen kokkaamista, että lämpötila on vakaa. ConvEGGtor, kylmä pannu tai esimerkiksi suurikokoinen lihakimpale voivat saada lämpötilan (hetkellisesti) laskemaan. ConvEGGtorin asentaminen laskee esimerkiksi lämpötilaa 40-50 astetta. Koska lämpötila ensin laskee, ja sitten nousee automaattisesti, on vaikeaa määritellä, kuinka paljon säätimiä tulee avata, jotta vakaa lämpötila saavutetaan.